Department of Treatment Accounts and Statistics
#000002
General paediatric outpatient day care
#000003
Issuing of personal data in Tallinn Children's Hospital
Experience consulting for parents of children with disabilities
#000007
Parents' satisfaction with hospital care and outpatient service
#000009
7. juunil, päev enne Euroopa jalgpalli meistrivõistluste (UEFA) finaalturniiri algust oli lastehaigla lastel Unistuste päev Eesti jalgpallilegendi, Inglise kõrgliigas mänginud Mart Poomiga.
#000012
Jalgpallitähe külaskäigust olid erilises vaimustuses väikesed poisid, kes said kingituseks Eesti jalgpallikoondise nimelised sinised särgid. Iga sel päeval haiglas olnud laps sai aga ennast kuulsusega pildistada, fännifoto Mart Poomi autogrammiga, ajakirja Jalka ja kaks pääset juulis toimuvatele noorte valikmängudele. Poom vastas meelsasti laste küsimustele. Sel päeval neuroloogiaosakonnas ravil olnud poisid uurisid, kuidas on võimalik mängu käigus palli niimoodi jalgade peal hoida, et see maha ei lange. Kuulus väravavaht ütles muiates, et "kõksutada tuleb pidevalt, kuni selgeks saab".Ilusa ja huvitava päeva korraldamise eest tuleb taas tänada organisatsiooni "Minu unistuste päev" ja selle juhatajat Helena Almqvisti, kes olid katnud laste jaoks ka rikkaliku tordii- ja mahlalaua.Järgmisena, 18. juulil, on haigetele lastele lubanud ilusa päeva korraldada ooperilaulja Anneli Peebo.
#000013
Kesklinna Lastepolikliinik annab teada, et seoses kollektiivpuhkusega on Ravi tn 27 taastusraviosakond suletud 25. juunist kuni 29. juulini 2012.
#000014
Reedel, 1. juunil andis ettevõtlik ema Kristi Aulik koos oma sõpradega Tallinna Lastehaiglale suure hulga isekootud, õmmeldud ja heegeldatud beebiriideid: sokke, mütse, kindaid, papusid, kampsuneid, beebi- ja kuvöösitekke, mis hakkavad soojendama vastsündinute ja imikute osakonna enneaegselt sündinud beebisid, kelle termoregulatsioon ei ole veel välja kujunenud.
#000015
Osakonna juhataja Liis Toome sõnul on iga saadetis hindamatu ja ainueksemplar terves maailmas, nagu ka osakonna patsiendid.
#000016
"Täname südamest selle soojuse ja armastuse eest, millega need riided meie lapsi ümbritsevad - ja suur aitäh kõigile headele inimestele, kes on kinkinud neid riideid valmistades oma aega, armastust ja tähelepanu, samuti projekti juhtinud Kristile ja tema abilisele Anule!"Oma kaksikutega imikute ja vastsündinute osakonnas olev ema Egle, kes kingitusi täis laotud laua juures oma võsukestele ihukatteid valimas käis, avaldas arvamust, et ehk panevad need heatahtlikkust õhkuvad riideesemed ka lapsed kiiremini kasvama. Kaksikud Grethe ja Hanno 1. juunil 2012Igaks juhuks täpsustagem siiski, et kingitud beebiriided on mõeldud kandmiseks haiglas olemise ajal. Haiglast lahkudes tuleb emadel need järgmistele lastele loovutada. Kuidas ja kellelt annetusi koguti
#000017
Üleskutse heategevale käsitööle edastas aastaste kaksikute ema Kristi Aulik 2012. aasta alguses Facebook'is ja blogis „Heategu kõige pisematele“. Tema algatusest võttis kinni 112 sõpra, sõbra-sõpra, veebikülastajat, aga ka abistamisvõimalusest täiesti juhuslikult kuulnuid. Ka Aulikut rõõmustab, et esemetest kiirgab palju südamesoojust ja hoolt.
#000018
„Üks pensionäriproua kudus sada tikutoosisuurust sokipaari. Keskealine daam, kes ei öelnud oma nimegi, tõi imetillukestest tükkidest kokkupandud filigraanseid lapitekke. Liivamäe lasteaia juhataja rääkis andmisvõimalusest lasteaialaste vanematele,“ ütleb Kristi Aulik. „Eesti on väike ja kui vaja, tullakse appi täiesti võhivõõrastele. Olen rõõmus, et on olemas nii palju abivalmis inimesi, kes on leidnud tahtmist, aega ja raha abistada. Kaasalööjate seas oli vaid mõni üksik lapsevanem, kellel endal on olnud samuti enneaegne laps.“
#000019
Lisaks lastehaiglale aidatakse sellel aastal ka Pelgulinna Sünnitusmaja. Ühtekokku koguti projekti käigus aga 1673 (sokke loeti paarikaupa) isekootud, -õmmeldud ja -heegeldatud beebirõivaeset, ning projekti eestvedajatel tuli käia sadu kordi postkontoris ja pakiautomaatide juures kingipakke vastu ja välja võtmas.
#000020
Tänavuaastane kampaania on Kristi Aulikule juba teine sarnane projekt, eelmisel aastal aidati Ida-Tallinna Keskhaigla sünnitusosakonda, kust idee tegelikult alguse sai. Kui ta 2011. aasta veebruaris Ida-Tallinna sünnitusmajas olles dr Lee Tammemäelt küsis, kas on midagi, millega sünnitusosakonda aidata, vastas tohter, et enneaegsetele on vaja nn nukuriideid.
#000021
Auliku sõbrad panid aluse ka pisipesumaja tekkeleVarem on osakonna juhataja Liis Toome nimetanud hädavajalikke riideesemeid ka „mõnuriieteks“, sest pisikesed näevad nendes suurepärased välja. Eriliselt rõhutab aga Toome, et tegelikult on Kristi Auliku toetajad teinud selle aasta alguses vastsündinute ja imikute osakonnale veel ühe suure kingituse: firma AEG pesumasina ja kuivati. See tähistas säästva režiimiga pisipesumaja algust osakonna pinnal – haigla suures pesumajas kippus imikute pesu mõnikord kaduma ja ning enneaegu ära kuluma.See kuvöösibeebi sai enesele kootud "kookoni"
#000022
Kõige lapsesõbralikumad töötajad 2012 on kolm õde
#000023
Mais korraldatud lapsevanemate ja laste küsitluste ja internetiküsitluse andmeid ning haigla töötajate arvamusi arvesse võttes said seekord kolme kõige lapsesõbralikuma töötaja preemia kolm õenduseriala esindajat.
#000024
Kõigi nende iseloomustuseks tõid patsiendid ja kolleegid välja sarnaseid iseloomujooni – rõõmsat meelt, soojust, võimet leida kontakt ka jonnakamate lastega, kiirust, täpsust, professionaalsust. Esmakordselt anti välja ka viis diplomit osakondadele (vastuvõtu-, pediaatria-, ägedate respiratoorsete infektsioonide, kirurgia- ja psühhiaatriaosakonnad), kelle puhul lapsed olid näiteks kirjutanud: „Nad kõik on toredad!“
#000026
Juba üheksandat aastat välja antava preemia mõtte algatajaks on praegune haigla nõukogu esimees Merike Martinson, kelle sooviks omal ajal oli luua parima noorarsti ja arsti ning parima õe ning noore õe preemia kõrvale (preemia rahastaja: eraettevõtja Tiit Kõuhkna, antakse välja 2003. aastast), hiljem ka arstidele antava elutööpreemia (rahastaja: haigla, antakse välja 2008. aastast) kõrvale preemialiik, millele saaksid kandideerida ka haigla mittemeditsiinilised töötajad, hindamise aluseks lihtne inimlik empaatia. „Paraku või õnneks juhtub ikka, et väikestele patsientidele jäävad eeskätt meelde kokkupuuted toredate õdede ja arstidega, ja seda nad ankeeti ka kirjutavad. Pidime esitatud kandidaatide lapsesõbralikkust kaaludes püüdma langetada võimalikult õiglase otsuse,“ ütleb preemiakomisjoni nimel haigla juhatuse esimees Mall-Anne Riikjärv.
#000027